open-index/open-wikipedia-markdown huggingface dataset:
Međunarodne snage za bezbjedonosnu pomoć

**Međunarodne snage za bezbednosnu pomoć** () je naziv za ekspedicijsku vojsku NATO pakta u Avganistanu. Misija je odobrena sa strane Ujedinjenih nacija 20. decembra 2001.

## Misija
Misija je posledica napada 11.septembra 2001. na Ameriku. U misiji učestvuje oko 70.000 NATO vojnika iz približno 40 zemalja, od kojih su se neke već povukle (Južna Koreja, Singapur, Švajcarska). Kanada planira povlačenje 2011.

Do 8. novembra 2009. NATO je izgubio 1513 vojnika, a do kraja februara 2010. palo je već 1000 američkih vojnika.

Prema statistici, od jula 2009 svakog dana poginu u prosjeku bar 2 vojnika NATO pakta. Tim mesecom počela je dosta jača aktivnost Talibana pa su gubici NATO pakta više nego udvostručeni u odnosu na na prethodne mesece.

## Aviacija NATO pakta u Avganistanu

* Spisak zračnih gubitaka NATO u Avganistanu

Do kraja oktobra 2009., gubici zračnih snaga NATO pakta su dosta porasli napram početnim godinama sukoba, do 1. novembra 2009 NATO snage su izgubile 56 helihotera i 16 aviona.

Manjak helikoptera stvara veče probleme u logistici. Pri tome NATO često unajamljuje ruske kompanije (Volga-Dnjepr, itd) za prevoz ratne opreme i spašavanje oštećenih helikoptera (Činuk), pri čemu koriste najveće ruske transportne helikoptere Mil Mi-26.

Krajem 2009. Rusija je dozvolila prelete NATO aviona za snabdevanje u Avganistanu, NATO je takođe povećao komercialni najam ruskih helikoptera.

## Povezano
* Rat u Avganistanu (2001 — danas)

## Vanjske veze

* Raspored vojnih zona.
* Statistika žrtva NATO pakta. 
* [Slika [Mi-26] koji spašava oštečenohg Činuka.] 

## Reference
Marko Terencije Varon Lukul

**Marko Terencije Varon Lukul** (*Marcus Terentius Varro Lucullus*, 116—56. godine pre n. e.) bio je mlađi brat mnogo poznatijeg Lucija Licinija Lukula, pristalica Lucija Kornelija Sule i konzul u starom Rimu 73. godine pre n. e. Kao prokonzul Makedonije 72. godine pre n. e., pobedio je Besija u Trakiji i napredovao uz Dunav ka zapadnoj obali Crnog mora. Takođe je učestvovao u gušenju Spartakovog ustanka.

## Reference
Gaj Kasije Longin Var

**Gaj Kasije Longin** (*Gaius Cassius Longinus Varus*, 1. vijek pne.), u nekim izvorima poznat i kao Var (*Varus*), bio je rimski političar iz doba kasne Republike. Godine 73. pne. je služio kao konzul zajedno s Markom Terencijem Varonom Lukulom. Zajedno sa svojim kolegom je izglasao zakon *Lex Terencia Cassia*, kojim je država ovlaštena da kupuje žito na Siciliji i jeftino preprodaje siromašnim građanima Rima. Sljedeće godine je poslan kao prokonzul u Cisalpinsku Galiju. Tada se Spartak na čelu svojih ustanika pokušao probiti izvan Italije, a Longin ga je kod Mutine sa svojim legijama pokušao zaustaviti. Pri tome je teško poražen i jedva je uspio sačuvati život. Dvije godine kasnije je svjedočio na znamenitom procesu protiv Gaja Vera. Godine 66. pne. je bio među glavnim zagovornicima *[[Lex Manilia]]* kojim je Pompej dobio široke ovlasti za rat na Istoku.

Dio historičara vjeruje da je Longin bio otac Gaja Kasija Longina, poznatog vođe zavjerenika protiv Cezara.

## Literatura
* Broughton, T. Robert S. *Magistrates of the Roman Republic,* vol. 2. Cleveland: Case Western University Press, 1968, p. 109 and 117.
* Bradley, Keith. *Slavery and Rebellion in the Roman World.* Bloomington: Indiana University Press, 1989, p. 96.
Lucije Gelije Publikola (konzul 72. pr. n. e.)

**Lucije Gelije Piblikola** () je bio jedan od dva konzula koje je Rimska republika poslala 72. godine pre nove ere zajedno sa Gnejem Kornelijem Lentulom Klodijanom protiv robova pobunjenika u Trećem ustanku robova, poznatijem kao Spartakov ustanak.

Gelije je pobedio jednog od vođa robova, Kriksa, i njegovih 3.000 pristalica kod Apulije, zatim je krenuo ka severu u poteru za Spartakovim jedinicama koje su se takođe kretale ka severu. Publikola i Lentul su se nadali da uhvate Spartaka i opkole ga sa dvema vojskama, međutim, Spartak je uništio Lentulove legije, a onda se okrenuo i isto učinio sa Gelijevim snagama.

Ubrzo su Gelije i Lentul povučeni sa komandujućih mesta i komanda je data Marku Liciniju Krasu.

Godine 70. pne. Gelije i Lentul su služili kao cenzori.

I njegov istoimeni sin je godine 36. pne. služio kao konzul.
Servilije Vacija

**Servilije Vacija** (*Servilius Vatia*, ? - 68. pne.) bio je rimski političar iz vremena kasne Republike. O njemu se pouzdano zna tek da je godine 68. pne. bio imenovan za konzula kao zamjena (*suffectus*) nakon što je njegov prethodnik Lucije Cecilije Metel umro na dužnosti. I sam Vacija je iste godine umro na dužnosti.
Lucije Manlije Torkvat

**Lucije Manlije Torkvat** (*Lucius Manlius Torquatus*, ? - 47. pne.) bio je rimski političar iz doba kasne Republike. Među svojim sugrađanima je bio poznat kao pobornik epikurejske etike. Godine 66. pne. je zajedno sa Lucijem Aurelijem Kotom nakon izbora za konzule - na kojima su pobijedili Publije Kornelije Sula i Publije Autronije Pet - pobjednike optužio za izbornu prevaru. Optužbe su prihvaćene, a Kota i on su sljedeće godine - 65. pne. - preuzeli konzulske dužnosti. Nekoliko godina kasnije je Torkvat podržavao Katilina|Katilinu i njegovu zavjeru, te je otišao u izgnanstvo. Nakon povratka je godine 49. pne. preuzeo dužnost kvestora, a za vrijeme građanskog rata podržao Pompeja. Boreći se protiv Julije Cezar|Cezara, poginuo je u Sjevernoj Africi.
Lucije Aurelije Kota

**Lucije Aurelije Kota** (*Lucius Aurelius Cotta*, 1. vijek pne.) bio je rimski političar iz doba kasne Republike.

Poticao je iz ugledne porodice. Otac mu je bio konzul, kao i braća Gaj (75. pne.) i Marko (74. pne.). Setra Aurelija Kota je bila majka [Julije Cezar|Julija Cezara].

Godine 70. pne. je vršio dužnost pretora, te pokušao reformirati sistem sudskih porota. Godine 66. pne. je zajedno sa Lucijem Manlijem Torkvatom nakon izbora za konzule optužio pobjednike - Publija Kornelija Sulu i Publija Autronija Peta - da su koristili izbornu prevaru. Optužba je prihvaćena, a sljedeće godine su Kota i Torkvat preuzeli konzulske dužnosti. Godine 64. pne. je izabran za cenzora.

Kota je kasnije postao bliski suradnik svog nećaka Cezara. Kada je nakon završetka građanskog rata Cezar preuzeo vlast u Rimu, Kota je javno predložio da se okruni za kralja, navodeći sibilsko proročanstvo prema kome Partsko Carstvo na istoku može poraziti jedino kralj. Cezar je taj prijedlog odbio.
Lucije Julije Cezar IV

**Lucije Julije Cezar** (*Lucius Julius Caesar*, ? - iza 43. pne.), kome historičari ponekad dodaju naziv **IV**, bio je rimski političar iz doba kasne Republike.

Bio je sin Lucija Julija Cezara III, te brat Julije Antonije, odnosno ujak znamenitog državnika Marka Antonija. Godine 64. pne. je vršio dužnost konzula. Sljedeće je godine sudjelovao u raspravama vezanim uz Katilininu zavjeru te podržao Cicerona u zahtjevu da se na zavjerenici umjesto egzilom kazne smrću, iako mu je među njima bio i njegov vlastiti šurjak Publije Kornelije Lentul Sura. Kasnije je postao politički saveznik svog rođaka Julija Cezara, služio kao njegov legat u galskim ratovima te ga podržao u građanskom ratu. U tom periodu je, u odsutstvu Cezara i Antonija, nakratko upravljao Rimom, pri čemu se pokazalo kako nema njihov autoritet i sposobnosti.

Nakon Cezarovog ubistva 44. pne. Lucije je pokušao posredovati između cezarovske stranke i Cezarovih ubica, odnosno izbjeći novi građanski rat. Međutim, nakon Antonijevih poraza u mutinskom ratu se svrstao na stranu senatske frakcije i tražio da se Antonije proglasi neprijateljem države. Uspostavljanjem Drugog trijumvirata je proskribiran te se sklonio u kuću svoje sestre, odakle je izašao tek kada je Antonije, na inzistiranje svoje majke, obećao da će poštediti život svom ujaku. Ubrzo nakon toga je umro.
 
## Izvori
* <span style="font-variant:small-caps">L. julius L. f. L. n. caesar</span> entry in Smith's ''Dictionary of Greek and Roman Biography and Mythology'' (Nr. 11 in v. 1, page 538) at "The Ancient Library" website
Gaj Marcije Figul

**Gaj Marcije Figul** (*Gaius Marcius Figulus*, 1. vijek pne.) bio je rimski političar iz doba kasne Republike.

Rodio se kao *Minucije Term*, ali je kasnije usvojen od porodice Marcija. Godine 64. pne. je služio kao konzul. Godinu dana kasnije je, za vrijeme Katilinine zavjere, podržao Ciceronov prijedlog da se zavjerenici pogube.

Njegov sin Lucije Marcije Figul je služio kao admiral.
Decim Junije Silan (konzul)

**Decim Junije Silan** (*Decimus Junius Silanus*, 1. vijek pne.) je bio rimski političar iz doba kasne Republike.

Dio historičara pretpostavlja da je bio sin Marka Junija Silana, konzula za 109. pne. Bio je drugi po redu suprug Servilije Cepionis, postavši tako očuhom znamenitog Marka Junija Bruta.

Godine 70. pne. je izabran za edila. Na izborima za konzula 64. pne. nije prošao, ali je zato izabran godine 63. pne. Smatra se kako je njegov uspjeh, odnosno pobjeda nad Katilinom, bio jedan od povoda za znamenitu zavjeru. Kada je zavjera razotkrivena je kao konzul *designatus* imao pravo prvi odgovoriti na Ciceronov prijedlog da se nad zavjerenicima primijeni smrtna kazna. Silan je tada podržao "najstrožu kaznu", ali je na Cezarov prijedlog da se primijeni doživotni zatvor izjavio da pod time podrazumijeva upravo to. Usprkos toga, zavjerenici su pogubljeni.

Sljedeće je godine preuzeo konzulski mandat zajedno s Lucijem Licinijem Murenom.
Gnej Kornelije Lentul Klodijan

**Gnej Kornelije Lentul Klodijan** (*Gnaeus Cornelius Lentulus Clodianus*, prva polovica 1. vijeka pne.) bio je rimski političar iz doba kasne Republike. Godine 72. pne. je, zajedno sa Lucijem Gelijem Publikolom preuzeo dužnost Rimski konzul|konzula u vrijeme Spartakovog robovskog ustanka. Kada je Spartak sa svojim ustanicima pokušao pobjeći iz Italije, Klodijan ga je sa svojom vojskom gonio s juga, a Publikola mu je u Cisalpinskoj Galiji pokušao zapriječiti put. Spartak je uspio razbiti obje konzulske vojske. Nakon toga je rimski Senat Klodijanu i Publikoli oduzeo komandu nad vojskom, koja je predana u ruke Marka Licinija Krasa.
Gnej Aufidije Orest

**Gnej Aufidije Orest** (*Gnaeus Aufidius Orestes*, 1. vijek pne.) ili **Gnej Alfidije Orest** (*Gnaeus Alfidius Orestes*) bio je rimski političar iz vremena kasne Republike. Pripadao je plebejskoj porodici Aufidija. Godine 71. pne. je preuzeo dužnost konzula, a mandat mu je obilježilo krvavo gušenje Spartakovog ustanka.

Njegova kći Aurelija Orestila je bila druga supruga Katiline.

## Vanjske veze
* Smith, Dictionary of Greek and Roman Biography and Mythology, v. 1, page 418, Gnej Aufidije Orest 
* Smith, Dictionary of Greek and Roman Biography and Mythology, v. 3, page 42, Orest
Marko Pupije Pizon Frugi Kalpurnijan

**Marko Pupije Pizon Frugi Kalpurnijan** (*Marcus Pupius Piso Frugi Calpurnianus*, 1. vijek pne.) je bio rimski političar iz doba kasne Republike.

Pripadao je rodu Kalpurnijevaca, ali ga je usvojio Marko Pupije te mu dao svoje ime. Političku karijeru je započeo u doba Sulinih ratova kao pristaša populares|populara. Nakon smrti Cine je godine 84. pne. oženio njegovu kćer Aniju. Međutim, kada se Sula iskrcao u Italiji, prešao je na njegovu i stranu optimata. Na Sulin nalog se razveo od Anije.

70-ih pne. je imao dužnost pretora, a potom služio u Hispaniji, a pri povratku mu je održan trijumf. U trećem mitridatskom ratu je služio u Pompejevoj vojsci, te ga je Pompej poslao u Rim kako bi se kandidirao za konzula i tako štitio njegove interese. Dužnost je preuzeo godine 61. pne. Za vrijeme mandata je štitio Publija Klodija od posljedica skrnavljena svečanosti Bona Dee. Ciceron mu se zbog toga osvetio spriječivši da dobije mjesto guvernera Sirije.

Pretpostavlja se da je umro prije početka građanskog rata, jer je Marko Antonije 47. pne. već neko vrijeme živio u njegovoj bivšoj kući.
Marko Valerije Mesala Niger

**Marko Valerije Mesala Niger** (Marcus Valerius Messalla Niger, 1. vijek pne.) bio je rimski političar iz doba kasne Republike.

Godine 63. pne. je služio kao pretor, a godine 61. pne. kao konzul. Bio je aktivan u nastojanju da se Publije Klodije kazni zbog skrnavljenja svetkovine Bona Dee. Godine 55. pne. je služio kao cenzor.

Bio je oženjen za ženu po imenu Pola, s kojom je imao dvije kćeri po imenu Valerija, te sina Marka Valerija Mesalu Korvina, poznatog pokrovitelja umjetnosti.
Kvint Cecilije Metel Celer

**Kvint Cecilije Metel Celer** (*Quintus Caecilius Metellus Celer*, cca. 103. ili 100. pne. - 59. pne.) bio je rimski političar iz doba kasne Republike.

Bio je sin konzula Kvinta Cecilija Metela Nepota. Karijeru je započeo u trećem mitridatskom ratu kao legat u vojsci Pompeja te godine 65. pne. postigao pobjedu nad Oroezesom, kraljem Kavkaske Albanije. S Pompejem je nakon toga došao u sukob, te je nakratko pritvoren. Uspio je isposlovati puštanje kući, te je nastavio političku karijeru kao pretor 63. pne. a potom i propretor Cisalpinske Galije. Na tom je mjestu blokirao Katilininu pobunjeničku vojsku. Godine 60. pne. je služio kao konzul.

Bio je oženjen za zloglasnu Klodiju s kojom je imao kći po imenu Cecilija Metela. Nedugo nakon isteka mandata je godine 59. pne. iznenada umro. Rimska javnost je bila uvjerena kako ga je Klodija otrovala kako bi naslijedila njegov novac i mogla nesmetano nastaviti svoj razvratni život.

## Napomene

## Literatura
* T.P. Wiseman. Celer and Nepos // Classical Quarterly. 1971, vol. 1., p.&nbsp;180—182
* Manuel Dejante Pinto de Magalhães Arnao Metello and João Carlos Metello de Nápoles, "Metellos de Portugal, Brasil e Roma", Torres Novas, 1998
Lucije Afranije (konzul)

:*[[Lucius Afranius (pjesnik)|Lucije Afranije]] je također bilo ime [[komedija|komičnog]] [[pjesnik]]a iz 90-ih pne.*

**Lucije Afranije** (*Lucius Afranius*, ? - 46. pne.) je bio rimski političar i vojskovođa iz doba kasne Republike, poznat kao jedan od vjernih Pompejevih suradnika.

Afranije je odrastao u skromnoj porodici u Picenumu, kraju odakle je poticao i sam Pompej. Njemu, kao i mnoge druge zemljake, je Pompej kasnije bio glavni pokrovitelj. Afranije je 75. pne. u Hispaniji sudjelovao pod Pompejevom komandom u ratu protiv Sertorija. Za vrijeme treći mitridatski rat|trećeg mitridatskog rata je sudjelovao kao legat u njegovoj vojsci, te mu je povjeren nadzor nad novoosvojenom Armenijom. Tamo je uspješno odbio napade partskog kralja Fraata III, a poslije pomogao Pompeju da zauzme Siriju.

Po završetku pohoda, Pompej je godine 61. pne. istakao Afranija kao svog konzulskog kandidata. Afranije je, uz ogromne količine novca potrošene na podmićivanje i propagandu, izabran, ali se ispostavio nesposobnim na konzulskoj dužnosti. Kada je, poslije Pompeju službeno predana Hispanija kao prokonzularna oblast, Pompej je odlučio ostati u Rimu i prepustio upravljanje svojim pomoćnicima Marku Terenciju Varonu i Afraniju.

Na početku građanskog rata je upravo Afranije od Hispanije učinio jedno od glavnih pompejskih uporišta. Tamo je Cezaru pružao žestok otpor, ali je kod Ilerde morao predati. Pušten je na slobodu pod uvjetom da ne više ne diže oružje protiv Cezara, ali je pod strahovitim pritiskom prijatelja i rodbine to obećanje prekršio i ponovno se priključio Pompeju, sudjelujući u bitci kod Farsala. Nakon pompejskog poraza Afranije je pobjegao u Afriku, priključivši se anti-cezarovskoj vojsci Tita Labijena. Cezar je tamo naredio svojoj vojsci da ga ne zarobljava. Nakon bitke kod Tapsa je zajedno s Faustom Sulom pokušao pobjeći u Hispaniju. Cezarovi vojnici su ga uhvatili, ali je prilikom pobune ubijen.
Lucije Kalpurnije Pizon Cezonin (konzul 58. pr. n. e.)

**Lucije Kalpurnije Pizon Cezonin** (*Lucius Calpurnius Piso Caesoninus*, 1. vijek pne.) bio je rimski političar iz vremena kasne Republike, najpoznatiji kao tast Julija Cezara.

Bio je otac Cezarove posljednje supruge Kalpurnije Pizonis (*Calpurnia Pisonis*). Imao je i sina Lucija Kalpurnija Pizona poznatog kao "Pontifeks".

Godine 58. pne. za vrijeme svoje konzulske službe zajedno je sa svojim kolegom Aulom Gabinijem (*Aulus Gabinius*) sklopio ugovor s Publijem Klodijem (*Publius Clodius*) kako bi uklonili Marka Tulija Cicerona. Pizonova nagrada bila je provincija Makedonija kojom je upravljao od 57. pne. do početka 55. pne. kada je opozvan s tog položaja. Pizonov opoziv bio je možda posljedica Ciceronova nasilnog napada u Senatu tijekom njegova govora *[[De provinciis consularibus]]* (*O provincijskim konzulima*).

Cezar spominje svoga punca u svojim Galskim komentarima. Pizonovog djeda, također nazvanog L. Kalpurnije Pizon, ubili su isti Gali koje je Cezar kasnije pokorio.

Na svom povratku Pizon se obratio Senatu braneći se, ali mu je Ciceron odgovorio s grubim i pretjeranim vrijeđanjem poznatim kao *[[In Pisonem]]* (*Protiv Pizona*). Pizon je objavio pamflet na način ponovnog pomirenja, dovršivši ovu raspravu. Ciceron je možda bilo strah izvesti punca Julija Cezara pred sud. Pri izbijanju građanskog rata Pizon je ponudio svoje usluge kao posrednik. Ipak, kada je Cezar umarširao u Rim, napustio je grad protestirajući. Pizon nije otvoreno zagovarao Gneja Pompeja Velikog, već je ostao neutralan, pa nije izgubio Cezarovo poštovanje.

Nakon Cezarova ubojstva Pizon je inzistirao na strogom provođenju Cezarovih odredaba, sukobivši se u jednom trenutku s Markom Antonijem. Naposljetku, postao je jedan od Antonijevih pristaša, te se spominje kako je sudjelovao u poslanstvu k Antonijevom logoru kod Mutine, s ciljem stvaranja ponovne pomirbe s Oktavijanom.

Vjeruje se da je bio vlasnik 'Vile papirusa' kod Herkulaneuma.

Maksima *[[Fiat justitia ruat caelum|fiat justitia, ruat coelum]]* ("Nek bude pravda, makar se nebo srušilo"), koju je upotrijebio Lord Mansfield u slučaju Jamesa Somersetta i Ferdinand Habsburški, pripisuje se Pizonu.

## Povezano
* Antički Rim
* *[[De provinciis consularibus]]*
* *[[Fiat justitia ruat caelum]]*
* Julije Cezar
* *[[In Pisonem]]*
* Marko Antonije
* Vila papirusa
Lucije Kalpurnije Pizon Cezonin

**Lucije Kalpurnije Pizon Cezonin** (*Lucius Calpurnius Piso Caesoninus*) je ime trojice rimskih konzula. To su:
* Lucius Calpurnius Piso Caesoninus (konzul 148. pne.)
* Lucius Calpurnius Piso Caesoninus (konzul 112. pne.)
* Lucius Calpurnius Piso Caesoninus (konzul 58. pne.), Cezarov tast
How Clean Is Your House?

***How Clean Is Your House?*** je bila britanska zabavno-edukativna TV emisija koja se originalno emitirala od 2003. do 2009. na programu Channel 4. U njoj su Kim Woodburn i Aggie MacKenzie - stručnjaci za čišćenje - posjećivali neuobičajeno prljave i zapuštene kuće i stanove, te ih potom čistili "do savršenstva".

Popularnost serije u Ujedinjenom Kraljevstvu je u jesen 2004. potakla snimanje istoimene američke serije, u kojoj su također nastupile Woodburn i Mackenzie. U Nizozemskoj je emitirana domaća verzija pod naslovom *Hoe schoon is jouw huis?*.

## Ekstrerni linkovi
* 
* The How Clean is Your House? Cleaning Team  
* Channel4 Interview Kim and Aggies Cleaning Team
Edin Džeko

**Edin Džeko** (Sarajevo, 17. III. 1986) bosanskohercegovački je nogometaš i reprezentativac Bosne i Hercegovine.

## Karijera
Karijeru je započeo u Željezničaru, gdje je igrao od 2003. do 2005. Prvi trener mu je bio u FK Željezničaru Jusuf Šehović, pa posle Hajro Bojadžić. S 18 godina odlazi u Češku, gdje je za Teplice u jednoj sezoni odigrao 43 utakmice i postigao 17 golova. Koncem sezone proglašen je za najboljeg stranca u češkoj ligi.

Njegove odlične igre zapazio je Felix Magath i 2007. godine, u transferu vrijednom 4 milijuna eura, odlazi u njemački VfL Wolfsburg. U sezoni 2008/09. igra odlično te s Wolfsburgom osvaja Bundesligu, a s 26 postignutih golova bio je drugi najbolji strijelac lige. U kvalifikacijama za Svjetsko prvenstvo u Južnoafričkoj Republici 2010. za bosanskohercegovačku reprezentaciju postigao je 7 golova, bio je i prvi strijelac kvalifikacija u 2008. godini, a ukupno je za reprezentaciju odigrao 18 utakmica i zabio 14 golova.

## Vanjske veze

* Edin Džeko Fan Site 
* Profil Edina Džeke
* Edin Dzeko  - novosti, videi i slike
* Intervju s Edinom Džekom, serijal *Oni pobjeđuju*, Al Jazeera Balkans, 9. 5. 2013.
* Razgovor s Edinom Džekom, serijal *(Ne)uspjeh prvaka s [[Mario Stanić|Mariom Stanićem]]*, 17. 8. 2023. (YouTube)
Buyeo

**Buyeo** može označavati:
* Buyeo (kraljevstvo), država koja je postojala na području današnje Sjeverne Koreje i južne Mandžurije od 2. vijeka pne. do godine 494. n.e.
* Okrug Buyeo, u provincji Južni Chungcheong, u Južnoj Koreji, nekadašnje sjedište kraljevstva Baekje
* Buyeo jezici, hipotetska jezička porodica koja uključuje jezike Baekjea i Goguryeoa, japoničke jezike, a možda i korejski
Aulo Gabinije

**Aulo Gabinije** (*Aulus Gabinius*, ? - 48/47. pne.) bio je rimski vojskovođa i državnik iz vremena kasne Republike, poznat kao jedan od Pompejevih pristaša i suradnika.

Godine 67. pne. je služio kao plebejski tribun i na tom je mjestu dao prijedlog za *[[Lex Gabinia]]*, znameniti po njemu nazvani zakon kojim je Pompej dobio neočekivano široke ovlasti da vodi i okonča treći mitridatski rat. Gabinije je godine 61. pne. služio kao pretor, a godine 58. pne. je izabran za konzula, iako su suvremenici tvrdili da je to uspio uz pomoć podmićivanja. Za vrijeme mandata je uz pomoć Publije Klodija isposlovao Ciceronov egzil.

Nakon mandata je Gabinije poslan kao guverner u Siriju. Na toj je dužnosti, između ostalog, suzbio ustanke i doveo do nekih reformi u upravi Judeje]. Godine 55. pne. je po naredbi Pompeja, a bez ovlaštenja Senata, otišao u Egipat kako bi vratio svrgnutog kralja Ptolemeja XII] na prijestolje. Kampanja, u kojoj je kao jedan od njegovih oficira sudjelovao mladi Marko Antonije], završila je s uspjehom. Gabinije je potom ostavio dio svoje vojske kao trajni garnizon u Egiptu, s ciljem da čuva Ptolemeja. Te trupe, koje su po njemu dobile ime Gabiniani, kasnije su se odmetnule od Rima i prešle na stranu anti-rimski raspoloženih Egipćana.

Nakon što se vratio u Siriju, ugušio je novopodignute ustanke, a potom predao vlast novom guverneru Marku Liciniju Krasu. Pri povratku u Rim ga je čekalo suđenje zbog protuzakonito poduzete vojne akcije u Egiptu; iako ga je branio Ciceron, osuđen je za primanje mita od Ptolemeja te je otišao u egzil.

Po izbijanju građanskog rata je prešao u Cezarovu službu, iako nije aktivno sudjelovao u borbama protiv svog pokrovitelja. Nakon Pompejevog poraza kod Farsala, poslan je u Ilirik, gdje je bio napadan od Dalmata, a potom u Saloni opsjedan od pompejskog komandanta Marka Oktavija. Za vrijeme opsade je umro.
Buyeo (kraljevina)

**Buyeo** ili **Puyŏ** (fonetski:pujʌ), **Fuyu** na kineskom, je bilo drevno korejsko kraljevstvo u današnjoj Mandžuriji i sjevernom dijelu današnje Sjeverne Koreje, koje je postojalo od oko 2. vijeka pne. do godine 494. Njene ostatke je apsorbiralo sestrinsko kraljevbstvo Goguryeo godine 494. I Goguryeo i Baekje, dva od Tri kraljevstva Koreje, smatrali su se njegovim nasljednicima.

Podaci o ovoj državi su oskudni, i često kontradiktorni. Samtra se kako se oko 86. pne. iz države otcijepio **[[Dongbuyeo]]** (Istočni Buyeo), pa se originalni Buyeo ponekad navodio kao **[[Bukbuyeo]]** (Sjeverni Buyeo). **[[Jolbon|Jolbon Buyeo]]** je, pak, bila mala plemenska država na sjeveru Korejskog polutoka i Mandžurije. Godine 538, dugo nakon pada originalnog ** Buyeoa**, Baekje je sebe nazvalo **Nambuyeo** (Južni Buyeo).

"Buyeo" također može označavati Baekje i Okrug Buyeo u današnjoj Južnoj Koreji.

## Povezano
* Dongbuyeo
* Haemosu
* Hae Buru
* Jumong

## Vanjske veze
* Encyclopedia Britannica
* http://bluecabin.com.ne.kr/handangoki/bukbuyo.htm 
* http://blog.naver.com/casahoo/20001617401
* http://hanfuture.com/bbs/zboard.php?id=ga3_2&page=1&sn1=&divpage=1&sn=off&ss=on&sc=on&select_arrange=headnum&desc=asc&no=123
* The origin of the Proto-Bulgarians: Korea's Bu-Yeo Tribe (부여족)
Go Museo od Bukbuyeoa

**Go Museo od Bukbuyeoa** (? - 58. pne.) je, prema kontroverznoj knjizi Hwandan Gogi, 6. Dangun drevne korejske države Buyeo (Bukbuyeo) i 2. Dangun države Jolbon Buyeo. Prema tim izvorima je bio sin Danguna Go Dumaka. Kćer Soseuno mu je kasnije postala suprugom Jumong Taewanga, osnivača kraljevstva Goguryeo, te majka Biryua i kralja Onjoa, osnivača države Baekje.

Go Museo je na prijestolje došao godine 60. pne. nakon smrti svog oca Go Dumaka. U drugoj godini vladavini je na njegov dvor došao Go Jumong, daleki potomak legendarnog vladara Hae Mosua. Njemu je dao kćer za ženu. Nakon Go Museove smrti je Go Jumong preuzeo vladavinu nad Buyeoom.

## Izvori
* http://bluecabin.com.ne.kr/handangoki/bukbuyo.htm 
* http://hanfuture.com/bbs/zboard.php?id=ga3_2&page=1&sn1=&divpage=1&sn=off&ss=on&sc=on&select_arrange=headnum&desc=asc&no=123

## Povezano
* Jolbon buyeo
* Bukbuyeo
* Jumong
Kralj Dongmyeong od Goguryeoa

Kralj **Dongmyeong od Goguryeoa** (58 - 19. pne., vladao u periodu 37 - 19. pne.), "Dongmyeongseongwang" (東明聖王) i takođe poznat po rodnom imenu **Jumong**, bio monarh i osnivač Goguryeoa, najsjevernijeg od Tri kraljevstva Koreje. Na Gwanggaetovoj steli se navodi kao Chumo-wang (Kralj Chumo). U Samguk Sagiju i Samguk Yusi, navodi se kao Jumong, s prezimenom Go. Samguk Sagi navodi da je bio poznat kao Chumo ili Sanghae (상해, 象解). U pojedinim izvorima se ime navodi kao Chumong (추몽, 鄒蒙), Jungmo (중모, 中牟 or 仲牟) ili Domo (도모, 都牟).

## Reference

## Povezano
* Popis korejskih monarha
* Historija Koreje
* Tri kraljevstva Koreje
Ujjain

**Ujjain** ()  (također poznat kao *Ujain*, *Ujjayini*, *Avanti*, *Avantikapuri*), je drevni grad u regiji Malwa u današnjoj centralnoj Indiji. Smješten je na istočnoj obali rijeke Kshipra (Hindi: क्षिप्रा), te administrativno pripada državi Madhya Pradesh. Predstavlja administrativni centar Distrikta Ujjain i Odjela Ujjain.

U drevnoj historiji je bio poznat kao Ujjayini. Prema navodima epa Mahabharata, Ujjayini je bio glavni grad Kraljevstva Avanti, a potom je služio kao početni meridijan za hinduističke geografe od 4. vijeka pne. Ujjain je jedan od sedam svetih gradova (Sapta puri) hindusa, i u njemu se vsakih 12 godina održava vjerski festival po imenu Kumbh Mela. U njemu je smješten i Mahakaleshwar Jyotirlinga, jedno od dvanaest Jyotirling svetišta boga Šive; po legendi je mjesto gdje se Gospodar Krišna zajedno s Balaramom i Sudamom bio podučavan od Maharshi Sandipanija.

## Vanjske veze

* Official website of Ujjain
Vikramāditya

**Vikramaditya** () (102. pne. - 15. n.e.) bio je legendarni indijski car sa sjedištem u gradu Ujjain, Indija, poznat po svojoj mudrosti, hrabrosti i velikodušnosti. Ime "Vikramaditya" su kasnije preuzeli mnogi kraljevi u indijskoj historiji, među kojima su najpoznatiji Gupta kralj Chandragupta II i Samrat Hem Chandra Vikramaditya (poznat 'Hemu').

Kraljevo ime je na sanskritui tatpurusha, od विक्रम (**) što znači "hrabrost" i आदित्य *[[Aditya|]]*, sin Aditija. Jedan od najpoznatijih sinova Aditija ili Adityasa, je bio Surya. bog sunca; dakle Vikramaditya znači Surya, odnosno "(On) čija je hrabrost jednaka Suncu". Također je poznat i kao *Vikrama* ili *Vikramarka* (Sanskrit *arka* što znači Sunce).

Vikramaditya je živio u 1. vijeku pne. Prema navodima Katha-sarita-sagara, bio je sin ujjainskogkralja Mahendraditye iz dinastije Paramara. Taj je navod, međutim, prvi put napisan 12 vijekova nakon njegove smrti. Prema drugim izvorima Vikramaditya se navodi kao predak dinastije Tuar iz Delhija.. Legenda također kaže da je Samrat Vikramaditya brinuo u sinu kralja Mahendraditye i hrabro branio teritorije od napada Saka vladar. U kasnijem periodu života je svoju vlast nad Malwom predao čim je njegov nećak i Mahendradityin unuk dovoljno narastao. Tada je nastavio vladati tek dijelom kraljevstva iz Ujjaina.

Sve češće korištenja imena Vikram za hindusku djecom se tumači popularnošću Vikramaditye, kao i dva ciklusa narodnih priča o njegovom životu.

## [[Bikram Sambat|Vikrama Samvat]] (Vikramska era)

U hinduskoj tradiciji Indije i Nepala se kao kalendar često koristi Vikrama Samvat ili Vikramina era. Za njega se koristi da ju je kralj započeo koristi nakon pobjede nad Sakama godine 56. pne.

## Napomene

* Story of Vikramaditya re-building Ayodhya Temple
* Collection of Stories showing greatness of Vikramaaditya 1 2 3 4 5
Berenika IV od Egipta

**Berenika IV** (grč: Βερενίκη Δ', 77.-55. pne.) bila je kraljica helenističkog Egipta iz dinastije Ptolemejida.

Rođena je u Aleksandriji kao ćerka Ptolemeja XII Auleta i Kleopatre V. Kleopatra VI Trifaina i čuvena Kleopatra VII, ljubavnica Julija Cezara i Marka Antonija, bile su joj sestre. Po antičkim izvorima Berenika je volela modu, zabave i nakit. Bila je prilično lenja i plašljiva, a naročito se pribojavala seljaka, robova i svih onih koji su pripadali nižim društvenim slojevima. Usled nedostatka radne etike bila je slabo obrazovana, potpuno je ignorisala seljaštva i njene državničke sposobnosti bile su slabe. Ipak, bila je veoma lepa i veoma pažljiva prema svojim srodnicima i prijateljima.

Berenika IV se dokopala prestola usled unutrašnjih borbi u dinastiji Ptolemejida. Ptolemej XII Aulet i Kleopatra VII su 58. pne. pobegli u Rim pred sve moćnijom Kleopatrom VI Trifainom. Kleopatra VI je pak umrla 57. pre n.e, možda zahvaljujući tome što ju je Berenika otrovala. Posle sestrine smrti, Berenika je u svojoj dvadesetoj godini postala jedina vladarka Egipta.

Od Berenike se sada očekivalo da se uda i vlada kao savladarka svog supruga. Prvo se udala po prisili svojih savetnika za Seleuka Kibiosatka. Međutim, ubrzo je pogubila mladoženju i nastavila da vlada samostalno. Drugi brak je sklopila sa Arhelajem, koji je tvrdio da vodi poreklo od pontskog kralja Mitridata VI Euopatora, čuvenog protivnika Rimljana. Prema Strabonu, Berenikin muž bio je u stvari sin Mitridatovog vojskovođe Arhelaja koji je tokom Prvom Mitridatovog rata prebegao Rimljanima. Bilo kako bilo, Arhelaja je rimski vojskovođa Gnej Pompej Veliki postavio za sveštenika u gradu Komani u Kapadokiji. Berenika se tako udala po drugi put ali supruga nije proizvela u savladara. U Egiptu su kolale glasine da je kraljica isuviše okrenuta modi i luksuzu i da je nesposobna da vlada.

Berenikina vladavina se završila kada je 55. u Egipat stigao rimski vojskovođa Aul Gabinije kome je rimski senat naložio da vrati Ptolemeja Auleta, odanog rimskog saveznika, na presto. Berenika je pogubljena, a njena glava je doneta Gabiniju na poslužavniku. Njen suprug Arhelaj je, prema Strabonu, poginuo u borbi sa Gabinijevim odredima.

## Preci

**Preci Berenike IV od Egipta **
Stražarska kula

**Stražarska kula**, **stražarski toranj** ili **osmatračnica** je naziv za fortifikacijsku građevinu čija je glavna svrha pružiti stvoriti relativno i siguran položaj s koga stražar ili stražari mogu promatrati širu okolicu.

Osmatračnice su se počele graditi još u drevnim vremenima, te su u pravilu imale vojnu svrhu, odnosno služile za uzbunjivanje naselja, grada ili države u slučaju neprijateljskog napada. Kao takve su se gradile unutar već postojećih objekata (tvrđava) odnosno kao samostalni objekti. Rimljani su vrlo često koristili osmatračnice kako bi kontrolirali barbarska plemena izvan granica svog Carstva; osmatračnice su se gradile tako da jedna drugoj budu u vidnom polju, odnosno opsluživalo je ljudstvo obučeno za signalizaciju. Osmatračnice su tako činile dio fortifikacijskog sistema poznatog kao limes.

Moderan način ratovanja, odnosno alternativne metode prikupljanja informacija o potencijalnom neprijatelju, su danas osmatračnice učinile zastarjelim. S druge strane se koriste u civilne svrhe - u prostranim šumama gdje im je svrha brzo otkriti eventualne šumske požare, odnosno u zatvorima u svrhu spriječavanja bijega i kontrole zatvorenika.

## Povezano
* Karaula
Pomoćne snage (Drevni Rim)

**Pomoćne trupe** ili **Auxilia** (što na latinskom doslovno znači "pomoć") je naziv za jedinice rimske vojske čije se ljudstvo nije sastojalo od rimskih državljana nego od podanika vazalnih ili savezničkih država, odnosno plemena. Dok su u vrijeme Republike to bile *[[ad hoc]]* formacije formirane i rasformirane po potrebi, Oktavijan ih je na početku carskog perioda učinio integralnim dijelom rimske stajaće vojske.

Smatra se kako su za vrijeme Principata pomoćne trupe činile polovicu sve rimske pješadije, odnosno gotovo cijelu konjicu. S obzirom na svoju integriranost u rimski vojni sistem, te su se trupe po svojoj obučenosti i efikasnosti s vremenom izjednačile s legijama.

## Vanjske veze
* Roman Military Diplomas Online
* Batavian auxiliaries re-enactors
* List of auxiliary units in Britain 
* Vindolanda Tablets Online
Kohorta Osijek

**Kohorta** je navijačka skupina NK Osijeka osnovana 1988. godine i smještena na jugoistočnoj tribini stadiona "Gradski vrt".

Od 1972. do 1978. godine navijačka skupina djeluje kao *Šokci*, od 1986. (na uzoru po tada najstariju i najpoznatiju navijačku skupinu Torcidu) pod imenom *Osijek Torcida*, a 1988. godine *Kohorta* prema latinskoj riječi *cohors* koja ima dva objašnjenja. Prema prvom bila je to osnovna pješadijska taktička jedinica Rimske vojske - deseti dio legije. U vrijeme rimskih careva cohors je brojio 400 do 600 ljudi i bio je stacioniran u gradu. Druga verzija Kohortu predstavlja kao vrlo čvrstu, povezanu skupinu ljudi.
Među navijačkim redovima Kohorte početkom 21.st. dolazi do određene smjene generacija i vodstvo skupine preuzimaju mlađi ljudi. Kohorta doživljava preporod, brojnost sve više raste, osnivaju se mnoge ekipe i podgrupe. Gostovanja su neizostavna, prave se novi rekviziti, transparenti, uređuje tribina, bakljade i poruke tijekom utakmica postaju neizostavan segment, kao i drugih hrvatskih navijačkih grupa, tako i osječke.

Kohorta se izrazito modernizira, prihvaća nove članove, aktivno djeluje kao "Udruga građana", te organizira različite vrste sadržaja za razonodu kao što je npr. paintball turnir koji se godišnje održava u prostorijama KN-a.

## Vanjske veze
* Službene stranice Kohorte
Legio VII Claudia

**Legio VII Claudia Pia Fidelis** (vjerna i lojalna) je bila rimska legija. Formirao ju je godine 65. pne. Pompej.

Bila je jedna od četiri legije s kojom je Cezar godine 58. pne. krenuo u pohod na Galiju. Legija je postojala sve do kraja IV stoljeća kada je patrolirala područjem oko središnjeg dijela toka rijeke Dunav. Njen simbol, kao i drugim Cezarevim legijama bio je bik, skupa sa lavom.

U godini 42. n.e. Legio VII dobila je naziv *Claudia Pia fidelis* nakon pobune guvernera tadašnje rimske provincije Dalmacije u toku koje je legija ostala vjerna Klaudiju.

## Izvor i vanjski link
* Legio VII Claudia Pia Fidelis na livius.org
Jura (planine)

**Jura** je naziv za mali planinski lanac smješten sjeverno od Alpa, koji dijeli rijeke Rajnu i Rhonu te služi kao njihova vododjelnica. Planine koje ga čine se nalaze u Francuskoj, Švicarskoj i Njemačkoj. Ime“Jura” dolazi od kaletskog korijena "jor" koji je latiniziran u "juria", što znači šuma ("Jura" se tako može grubo prevesti i kao "šumske planine").

U Francuskoj Jura pokriva regiju Franche-Comté, prostirući se na jug do departmana Rhône-Alpes i istočćno od departmana Ain, s time da gorje svoj vrh ima Le Crêt de la Neige. Južni dio francuske Jure je sjeverozapadno od departmana Savoie. Sjeverni kraj je na južnom robu Alsacea. Oko 1600 kvadratnih gorja je zaštićeno kao Regionalni prirodni park Jurskih planina.

U Švicarskoj gorje prekriva zapadnu granicu s Francuskom u kantonima Basel, Solothurn, Jura, Bern (tj. Bernska Jura), Neuchâtel, Vaud, te granicu s Njemačkom u kantonu Schaffhausen. Također uključuje kanton Basel-Landschaft. Švicarska Jura je industrijalizirana od 18. vijeka te je predstavljala glavno središte urarske industrije. Zbog toga se u njoj nalaze relativno veliki gradovi na velikim nadmorskim visinama kao što su La Chaux-de-Fonds, Le Locle, and Sainte-Croix (poznat po svojim muzičkim kutijama). U ovoj oblasti se bilježi primjetan pad stanovništva od 1960. Švicarska Jura predstavlja jedno do tri geografske oblasti Švicarske, uz Švicarsku visoravan i Švicarske Alpe.

U Njemačkoj je Jura niže visine, te se prostire po bavarskoj, švapskoj i Franačku visoravan.

Prema ovom gorju je nazvan francuski departman Jura, švicarski Kanton Jura, i jurski period u geološkim dobima.

## Izvori

## Povezano
* Ain
* Le Crêt de la Neige
* Le Reculet
* La Dôle
* Col de la Faucille
* Popis planina u Švicarskoj
Ženevsko jezero

**Ženevsko jezero** (fr. *Lac Léman* ili *Lac de Genève*; njem. *Genfersee*) je jezero u Švicarskoj (60%) i Francuskoj (40%). Nakon Blatnog jezera, koje se nalazi u Mađarskoj, najveće je jezero u srednjoj Europi.

Površina jezera iznosi 582 km² (od čega 348 km² pripadaju Švicarskoj, a 234 km² Francuskoj). Njegova najveća dubina iznosi 310 m.

Prosječna dubina iznosi 154,4 m, a nalazi sa na nadmorskoj visini od 372 m. Širina jezera iznosi prosječno 14 km, a dužina 73 km.

Na kraju jezera kod Ženeve, počinje rijeka Rona koja se ulijeva u Sredozemno more.

## Galerija
Legio VIII Augusta

**Legio VIII Augusta** (doslovno: *VIII uzvišena legija*) bila je rimska legija osnovana od strane Pompeja godine 65. pne. a koja je rimskoj državi služila sljedeća četiri vijeka.

Bila je jedna od četiri legije s kojom je Cezar godine 58. pne. započeo svoj pohod na Galiju. Istakla se u svim najvažnijim Cezarovim bitkama građanskog rata sve dok je nakon pobjede kod Bitka kod Tapsa|Tapsa godine 46. pne. Cezar nije službeno rasformirao. Samo dvije godine kasnije ju je, nakon Cezarovog ubistva, ponovno formirao njegov nećak i nasljednik Oktavijan, pa je kasnije po njemu dobila ime *Augusta*. Kasnije je sudjelovala u rimskoj invaziji Britanije, a u Godini četiri careva se stavila na stranu Vespazijana.

## Vanjske veze

* livius.org account 
*  VEX LEG VIII AVG, German re-enactment society
*  LEGION VIII AUGUSTA , French re-enactment society
* LEGIO VIII AUGUSTA, US re-enactment society
* <small>LEGIO VIII AVGVSTA MGV</small>, British re-enactment society
* Octaviani in ''Notitia Dignitatum''
Bitka na Araru

Bitka na Araru se odigrala u junu godine 58. pne. između rimske vojske pod Julijem Cezarom s jedne i Helveta s druge strane. Predstavljala je prvi veći okršaj u pohodu koji će kasnije postati poznat kao galski ratovi. Završila je rimskom pobjedom, ali je najveći dio helvetskih snaga pobjegao, što je nešto kasnije dovelo do nove bitke - kod Bibrakta.

## Online izvori
* "De Bello Gallico" and Other Commentaries na Project Gutenberg.
Nisha Ganatra

**Nisha Ganatra** (**Niša Ganatra** - rođena 25.6. 1974. u Vancouveru, Britanska Kolumbija) je kanadska rediteljka, producentkinja, spisateljica i glumica indijskog porekla. Najpoznatija je po svojim filmova *[[Chutney Popcorn]]* i *[[Cosmopolitan (film)|Cosmopolitan]]*.

## Biografija
Ganatra je diplomirala na Njujorškom univerzitetu na Tisch School of the Arts. Otvoreno je lezbejka.

## Filmografija
#### Režija
* *[[Junky Punky Girlz]]* (1996)
* *[[Drown Soda]]* (1997)
* *[[Chutney Popcorn]]* (1999)
* *[[The Real World]]* (2000) TV Series
* *[[The Real World]]/[[Road Rules]] Battle of the Seasons* (2002) TV serija
* *[[Cosmopolitan (film)|Cosmopolitan]]* (2003)
* *[[Fast Food High]]* (2003)
* *[[Cake (film)|Cake]]* (2005)
* *Will You Merry Me* (2008) (TV)

#### Glumica
* *[[Chutney Popcorn]]* (1999) kao Reena
* *[[The Acting Class]]* (2000) kao Exotic Dancer
* *[[Bam Bam and Celeste]]* (2005) kao Linda
* *Don't Go* (2007) (TV) kao Shanti

## Reference

## Vanjske veze
* 
* Interview on Rediff
* Interview at Asia Source
* Interview at The Cultural Connect
Bitka kod Bibrakta

**Bitka kod Bibrakta** se odigrala za vrijeme galskih ratova u julu 58. pne. između rimske vojske pod Julijem Cezarom na jednoj, te Helveta na čelu s Divikonom i njegovih galskih saveznika na drugoj strani. Završila je rimskom pobjedom nakon koje su se Helveti predali te odustali od migracije koja je Cezaru bila poslužila kao povod za početak ratnih operacija u Galiji.

## Izvori

* 
* Goldsworthy, Adrian. *Caesar: Life of a Colossus.* New Haven: Yale University Press, 2007. 220-223.

* Caesars Gallic War - Direct Translation from Latin
Al Parker

**Al Parker** (rođen kao **Andrew "Drew" Okun**, 25. juna, 1952. u Naticku, Massachusetts - umro 17. avgusta, 1992. u San Franciscou, California) bio je američki gej porno glumac, producent, i reditelj. Umro je od komplikacija od AIDS-a u svojoj četrdesetoj godini.

## Početak karijere
Nakon dolaska u Kaliforiju Parker je radio kod Hugh Hefnera u Playboy Mansionu kao batler. Njegova porno karijera je započela kada ga je otkrio Rip Colt, osnivač kuće *[[Colt Studios]]*. Colt mu je dao ime "Al Parker"

Filmove je počeo da snima za *Brentwood Studios*. Snimao je 12-15 minutne filmove na 8&nbsp;mm traci.

Parker se pojavljuje u gomili na slici za originalni poster za film *[[Woodstock (film)|Woodstock]]*.

## Surge Studios
Parker je radio kao producent, reditelj i glumac. *Surge Studios* je počeo da snima dugometražne filmove sa većim budžetom. Mnogi filmovi su snimljeni u Parkerovoj kući u Hermosa Beachu. 'Surge Studios* je jedan od prvih studija koji su zahtevali siguran seks kada se pojavio AIDS.

== Privatan život ==
Roger Edmonson je napisao biografiju o Parkeru: *Clone: The Life and Legacy of Al Parker Gay Superstar''.

Nakon Parkerove smrti održana je komemoracija u njegovoj kući, a on je kremiran.

## Delimična videografija
* The Best Of Al Parker (2008)
* Overload (1992) 
* The Best of Colt Films: Part 10 (1991) 
* Better Than Ever (1989) 
* Best of Brentwood 1 (1987)
* Turbo Charge (1987)
* The Best of Colt: Part 4 (1986) 
* Oversize Load (1986)
* High Tech (1986)
* Daddies Plaything (1985) 
* Century Mining (1985)
* Hard Disk Drive (1985)
* Outrage (1984):aka Christopher Rage's Outrage (US) 
* Headtrips (1984)
* One in a Billion (1984)
* Rangers (1984)
* Strange Places, Strange Things (1984)
* Therapy (1983)
* Weekend Lockup (1983)
* Dangerous (1983)
* A Few Good Men (1983)
* Games (1983) 
* The Other Side of Aspen (1983) 
* Turned On (1982)
* Flashbacks:aka Al Parker's Flashback (1981)
* Wanted (1980) 
* Inches (1979) 
* Best of Buckshot (Compilations) Chute, Timberwolves
* Heavy Equipment (1977) (Ovaj film je snimljen u 3-D)

## Povezano
* Spisak glumaca u gej porno filmovima
* Adult Erotic Gay Video Awards (Grabbys)
* Dobitnici nagrade Grabby
* Gay Erotic Video Awards
* GayVN Awards
* Spisak gej porno filmskih studija
* Spisak gej porno časopisa

## Reference

## Vanjske veze
* 
* Prikaz knjige Clone: The Life and Legacy of Al Parker
Yasmine (pevačica)

**Yasmine** (3.3. 1972. – 25.6. 2009.) bila je flamanska pevačica i voditeljica. Rođena je u Antwerpenu kao **Hilde Rens**, a odrasla je u obližnjem Kontichu.

## Karijera
### Muzika
Sa 17 godina učestvovala je u talent showu, izvodeći pesmu *[[Don't Cry for Me Argentina]]*.

Dve godine kasnije izdala je svoj prvi singl, *Wie Denk Jij Wel Dat Je Bent* i svoj prvi album, *Mooi zo* 1991. Objavila je još pet pop albuma pre izbacivanja *Vandaag (Het morgen van gisteren)* 2004. godine, koji je hvaljen od kritičara. Ovaj album je sadržao pesme Leonard Cohena prevedene na holandski.

Njen poslednji album, *Licht Ontvlambaar*, objavljen je 2006. godine

### Televizija
Yasmine se redovno pojavljivala na televizijskom kanalu één, gde je najavljivala program i radila kao voditeljica raznih zabavnih emisija.

Pre prelaska na VRT, radila je muzički program i bila je deo promotivnog tima za komercijalnu stanicu VTM. Radila je i na radiju.

## Privatni život
Bila je venčana sa Marianne Dupon, pobednicom reality showa *De Mol*. Njih dve su se venčale avgusta, 2003. godine. Dupon je rodila njihovu ćerku Ellu-Louise.

Par se razveo aprila, 2009. godine. Juna iste godine, Yasmineno telo je nađeno u blizini kuće njene sestre u Kontichu, gde se obesila.

## Vanjske veze
* The Belgian Pop and Rock Archives - Yasmine profile 

## References
LGBTQ prava na Sao Tomeu i Principeu

Sao Tome i Principe je jedina država sveta u kojoj je homoseksualnost *[[de jure]]* i dalje ilegalna, a koja je jedna od potpisnica Deklaracije Ujedinjenih nacija o seksualnoj orijentaciji i rodnom identitetu. Naime, u vreme potpisivanja deklaracije, u februaru 2009. godine, u parlamentu ove države je donet zakon koji bi legalizovao istopolne odnose, ali je ustavni sud odbacio ovakav predlog zakona kao neustavan. Vlada Sao Tomea i Principea je nakon toga obećala predstavnicima LGBT zajednice promenu ustava do kraja 2009. godine, međutim, ona se ni do danas nije dogodila, najviše zbog protivljenja konzervativnih političkih partija i negativnog društvenog odnosa prema homoseksualnosti. Ipak, potpis UN deklaracije nije povučen, a anti-gej zakoni se *[[de facto]]* više ne primenjuju.
Nadrlje

**Nadrlje** je naselje u Srbiji u opštini Rekovac u Pomoravskom okrugu. Prema popisu iz 2002. bilo je 229 stanovnika (prema popisu iz 1991. bilo je 339 stanovnika).

## Historija
Do Drugog srpskog ustanka Nadrlje (tada Nadrlja ili Nadrle) se nalazilo u sastavu Osmanskog carstva. Nakon Drugog srpskog ustanka Nadrlje ulazi u sastav Kneževine Srbije i administrativno je pripadalo Jagodinskoj nahiji i Levačkoj knežini sve do 1834. godine kada je Srbija podeljena na serdarstva.

## Demografija
U naselju Nadrlje živi 206 punoletnih stanovnika, a prosečna starost stanovništva iznosi 55,2 godina (54,4 kod muškaraca i 56,1 kod žena). U naselju ima 91 domaćinstvo, a prosečan broj članova po domaćinstvu je 2,52.

Ovo naselje je velikim delom naseljeno Srbima (prema popisu iz 2002. godine), a u poslednja tri popisa, primećen je pad u broju stanovnika.

## Reference

## Literatura
* 

## Vanjske veze

* Mape, aerodromi i vremenska situacija lokacija (-{Fallingrain}-)
* Gugl satelitska mapa (-{Maplandia}-)
Bitka u Vogezima (58. pr. n. e.)

**Bitka u Vogezima**, također poznata i kao **bitka u Alscaeu**, se odigrala za vrijeme galskih ratova u septembru 58. pne. između rimske vojske pod Julijom Cezarom s jedne, te germanskog naroda Sveba pod poglavicom Ariovistom s druge strane. Završila je rimskom pobjedom nakon koje su Svebi protjerani na drugu stranu Rajne, a Cezar, ne morajući više brinuti o germanskim upadima s istoka, mogao nastaviti svoj pohod na Gale.

## Literatura
* Gaius Iulius Caesar: *The conquest of Gaul*, , translated by S. A. Handford and revised by Jane F. Gardner
* Adrian Goldsworthy: *In the name of Rome*, 
* Philip Matyszak: *The enemies of Rome*, 
* Tom Holland: *Rubicon*, 
* For the name of the battle: http://www.fanaticus.org/DBA/battles/vosges.html
Legio IX Hispana

**Legio IX ''Hispana*** (*'Deveta *hispanijska* legija*') je bila [[legija|rimska legija]]. Osnovao ju je godine [[65. pne.]] Pompej, a predstavljala je jednu od četiri legije s kojom je [[Gaj Julije Cezar|Julije Cezar]] krenuo u [[Galski ratovi|pohod na Galiju]].

Njen nestanak iz historijskih spisa u 2. vijeku je predmet brojnih špekulacija, pogotovo u [[Ujedinjeno Kraljevstvo|Britaniji]] gdje se smatra da je uništena u pohodu protiv [[Pikti|Pikta]]. Ti su navodni događaji opisani u filmu *Centurion'' iz 2010. godine.

## Izvori

## Vanjske veze
* livius.org account of Legio IX Hispana 
* Legio IX Hispana, U.S. reenactment group website
* Legio IX Hispana , USA re-enactment group
* LEG VIIII HSPA, Australian re-enactment group
* Legio IX Hisp , Roman unit in 'The Vicus' re-enactment group.
Legio X Fretensis

**Legio X Fretensis** (*X legija "morskih tjesnaca"*) bila je rimska legija formirana od strane Oktavijana pred kraj Republike, a potom kao dio carske stajaće vojske djelovala sve do početka 5. vijeka n.e. Oktavijan ju je osnovao kako bi se borio protiv Seksta Pompeja a ime joj je dao po slavnoj "konjaničkoj" X legiji u vojsci Julija Cezara.

## Vanjske veze

* THE LXF -- A Roman Legion , U.S. re-enactment group.
* Legio X Fretensis (LegionTen.org): A Legio X reenactment group based in the U.S. but with international membership. Performs museum openings, school visits, and other public educational activities.